CELEX: 62012TN0065
Language: mt
Date: 2012-02-16 00:00:00
Title: Kawża T-65/12 P: Appell ippreżentat fis- 16 ta’ Frar 2012 minn Guido Strack kontra d-digriet tat-Tribunal għas-Servizz Pubbliku tas- 7 ta’ Diċembru 2011 fil-Kawża F-44/05 RENV — Strack vs Il-Kummissjoni

21.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 118/27
            
         Appell ippreżentat fis-16 ta’ Frar 2012 minn Guido Strack kontra d-digriet tat-Tribunal għas-Servizz Pubbliku tas-7 ta’ Diċembru 2011 fil-Kawża F-44/05 RENV — Strack vs Il-Kummissjoni
   (Kawża T-65/12 P)
   2012/C 118/46
   Lingwa tal-kawża: il-Ġermaniż
   
      Partijiet
   
   
      Appellant: Guido Strack (Köln, il-Ġermanja) (rappreżentant: H. Tettenborn, avukat)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               tannulla, fl-intier tiegħu, id-digriet tat-Tribunal għas-Servizz Pubbliku (It-Tieni Awla) tas-7 ta’ Diċembru 2011 fil-Kawża F-44/05 RENV;
            
         
               —
            
            
               tikkundanna lill-konvenuta, skont it-talba tar-rikorrent fil-punt 1, A.4 tar-rikors ippreżentat minnu fil-21 ta’ Frar 2011, fil-kuntest tal-Kawża F-44/05 RENV, liema talba hija mmotivata fil-punti 78-85 tal-imsemmi rikors, tikkumpensa d-danni mġarrba minħabba tul eċċessiv ta’ proċeduri, fis-sens tal-Artikolu 6 KEDB, għal ammont ta’ EUR 2 500;
            
         
               —
            
            
               tikkundanna lill-Kummissjoni għall-ispejjeż kollha tal-proċeduri.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka erba’ aggravji.
   
               (1)
            
            
               L-ewwel aggravju huwa bbażat fuq ksur tal-prinċipju ta’ qorti stabbilita mil-liġi, tal-Artikolu 6(1) tal-Konvenzjoni Ewropea tad-Drittijiet tal-Bniedem (KEDB), tat-tieni paragrafu tal-l-Artikolu 47 tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”) u tal-Artikolu 4(4) tal-Anness I tal-Istatut tal-Qorti tal-Ġustizzja tal-Unjoni Ewropea.
               
                           —
                        
                        
                           Fil-kuntest ta’ tali aggravju, l-appellant jilmenta li l-proċeduri ġew inizjalment assenjati lil awla oħra tat-Tribunal għas-Servizz Pubbliku (TSP) u li, għall-assenjazzjoni suċċessiva, ma hemmx il-bażi legali neċessarja.
                        
                     
         
               (2)
            
            
               It-tieni aggravju huwa bbażat fuq ksur tal-Artikolu 8(2) tal-Anness I tal-Istatut tal-Qorti tal-Ġustizzja, kif ukoll tal-Artikolu 73 tar-Regoli tal-Proċedura tat-TSP
               
                           —
                        
                        
                           Fil-kuntest ta’ tali motiv, l-appellant isostni li, fir-rigward tat-talba tiegħu li huwa ressaq mhux fir-rikors promotur iżda f’dikjarazzjoni sussegwenti, ma jistax jingħata digriet ta’ rinviju separat, minħabba n-nuqqas tal-awtonomija u tan-natura separabbli tal-imsemmija talba.
                        
                     
         
               (3)
            
            
               It-tielet aggravju huwa bbażat fuq ksur tal-Artikolu 8(2) tal-Anness I tal-Istatut tal-Qorti tal-Ġustizzja u tal-Artikolu 73 tar-Regoli tal-Proċedura tat-TSP
               
                           —
                        
                        
                           L-appellant isostni li l-kwistjoni toriġina mir-relazzjoni ta’ xogħol tiegħu, u għalhekk, skont l-Artikolu 1 tal-Anness I tal-Istatut tal-Qorti tal-Ġustizzja, huwa kompetenti t-Tribunal għas-Servizz Pubbliku.
                        
                     
         
               (4)
            
            
               Ir-raba’ aggravju huwa bbażat fuq ksur tal-Artikolu 6(1) KEDB u tal-Artikolu 47 tal-Karta
               
                           —
                        
                        
                           Fl-aħħar nett, l-appellant isostni li, permezz tal-proċeduri tiegħu, it-Tribunal għas-Servizz Pubbliku kiser il-prinċipji tad-dritt għal smigħ u tal-kontradittorju u ttrattah b’mod inġust.